Lav et referat af nedenstående tekst:

Tekst:
Det var en vedholdende bilist, der fredag aften blev anholdt i Thy for at køre bil i spirituspåvirket tilstand. Den 58-årige mand blev stoppet klokken 18.41 på Skaksvej ved Klitmøller, hvor politiet konstaterede, at han havde spiritus i blodet og ikke havde kørekort. Stoppet to gange på to timer - Vi tager ham ind til blodprøver og løslader ham igen. Klokken 20.45 stopper vi så den samme bilist på Ballerupvej i Thisted, fortæller Jørgen Jensen fra lokalpolitiet i Thisted. Det viste sig at være tredje gang inden for tre år, at manden blev taget for at køre bil med alkohol i blodet. Det var på grund af de tidligere episoder med spritkørsel, at manden havde fået frataget sit kørekort. Politiet beslaglagde og konfiskerede bilen, og manden blev sigtet for spirituskørsel samt at køre bilen uden førerret.

Referat:
Det er tredje gang inden for tre år, at den 58-årige mand bliver taget for spirituskørsel.